钦定古今图书集成/明伦汇编/氏族典/第441卷 > 《廖用贤尚友录》 > 蒋琳
## 钦定古今图书集成/明伦汇编/氏族典/第441卷 > 《廖用贤尚友录》 > 蒋琳

按《万姓统谱》：“琳，钱塘人，官都察院左副都御史。琳清
强鸷锐，勇于立功，奉法以行，万夫莫回，而于人之喜
怒，身之祸福不计也。当其巡抚贵州，提督总兵军马，
行事峻整，自副总兵，三司不敢仰视。先是，草塘夷叛，
官军屡挫。琳至，计须弥薙，而总兵以下难之。琳乃躬
为之率，奋先以征，一鼓直抵巢穴，扫汛而还。玺书褒”
嘉，有“忠诚谋勇，尽心为国”之语。自是诸苗敛畏。